Maják Kołobrzeg

Maják Kołobrzeg () stojí v Poľsku na pobreží Baltského mora v Pomoranskom zálive v meste Kołobrzeg v Západopomoranskom vojvodstve.

Nachádza sa v ústí na pravom brehu rieky Parsęta medzi majákmi Niechorze (asi 34 km západne) a Gąski (22 km východne). Maják je kultúrnou pamiatkou zapísanou v zozname kultúrnych pamiatok Západopomoranského vojvodstva pod číslom A-376 z 10. apríla 1964.Zoznam kultúrnych pamiatok Západopomoranského vojvodstva  s. 59

 Dejiny 
Prvé navigačné osvetlenie v Kołobrzegu sa objavilo v roku 1666. Bola využitá vežička na dome prístavného úradu. Svetlo bolo zapaľované iba v prípade vjazdu loďou do prístavu. Neskôr bolo svetlo zažíhané na vlnolame.

V druhej polovici 19. storočia bola používaná Fresnelova šošovka s bielym svetlom, zdrojom bol olejový plameň. Dosvit predstavoval 6 námorných míľ.

V rokoch 17701774 bola na obranu prístavu postavená pevnosť Ujście. Pevnosť bola postavená podľa francúzskeho vzoru ako štvorcová s dvoma delostreleckými bastiónmi zo strany mora. Vedľa pevnosti bola v roku 1899 postavená 25 m vysoká veža a hrazdená budova pre lodivodov. Dosvit bol 8 námorných míľ, zdroj červeného svetla sa nachádzal vo výške  V roku 1909 bola postavená nová tehlová stavba s charakteristickou žltou farbou. Zdroj svetla sa nachádzal vo výške  a jeho dosvit bol 12 námorných míľ. Na konci druhej svetovej vojny v marci 1945 bol maják zničený nemeckými ženistami.

V roku 1947 bol postavený maják na novom mieste. Boli využité časti pevnosti na ich základoch bol postavený maják 26 m vysoký. Zdroj svetla s dosvitom do 18 námorných míľ bol vo výške  a tvorila ho elektrická žiarovka a cylindrická šošovka o priemere 500 mm. Prevádzka bola zahájená v roku 1948.

V roku 1976 bola vykonaná generálna oprava pri ktorej boli nahradené drevené schody železnými a lampáš bol prestavaný. Od roku 1957 do 1995 maják plnil funkciu rádiomajáka.

Opravy majáka prebehli v rokoch 1979 až 1981 a 2001.

V roku 2005 bol maják vyrazený na mincu o nominálnej hodnote 2 zlotých a v roku 2008 vydal Úrad mesta Kołobrzeg medailu 7 Kołobrzeżanek, na ktorej je zobrazený maják s dvoma morskými koníkmi.

Maják bol v správe Námorného úradu (Urząd Morski) v Slupsku. Maják je prístupný verejnosti v letných mesiacoch a nachádza sa v ňom mineralogické múzeum.

 Popis 
Valcová veža, ktorá je ukončená korunnou oblúčkovou rímsou, je postavená na dvojpodlažnej kruhovej základni pôvodného bastiónu. Maják je postavený z červených neomietaných tehál, ukončený dvoma ochodzami a valcovým lampášom.

Od roku 1981 je zdrojom svetla otáčajúci sa panel s halogénovými žiarovkami (200 W). Dosvit je 16 námorných míľ. Veža má červenú farbu a biele ochodze a lampáš s čiernou kužeľovou strechou.

 Dáta 
 výška svetla bola 
 záblesk bieleho svetla v intervale 3 sekúnd (1 s záblesk, 2 s pauza)
 sektor viditeľnosti 079,5°242° (162,5°)

 Označenie 
 Admiralty : C2906
 NGA: 6552
 ARLHS: POL-012

 Galéria 

 Referencie 

 Literatúra 
 ŁYSEJKO, Apoloniusz : Polskie Latarnie Morskie . Wrocław: ZET, 1998. Dostupné online. , , OCLC 750034678
 Czerner, Marian : Latarnia morskie polskiego wybrzeża. Wyd. 3., zmienione. vyd. Poznań: Wydawn. Poznańskie 185 pages, [1] folded leaf of plates s. Dostupné online . ,  . OCLC 17199508

 Iné projekty 

 Externé odkazy 
 Historické fotografie na Latarnia morska Kołobrzeg na fotopolska.eu
 Latarnia morska (Kołobrzeg) na portáli polska-org.pl 

Kategória:Pamiatky v Poľsku
Kategória:Majáky v Poľsku
Kategória:Architektúra z 1947
Kategória:Stavby v Západopomoranskom vojvodstve